494 ' 
Fig. 3. 
Humeri os a posteriore parte visum non, ut in figura 
2 , triceps sed biceps est , verum caput , cavitati glenoi- 
deae scapulae insinuandum, littera n denotatum est et col- 
lum, per cavitatem C, quodammodo interpositum, mentitur. 
Sulcus seu fossa Z ab interno latere (fig. 2.) inter caput n 
et tuber minus x ascendens a posteriore parte amplificata 
circumflectitur seu inter caput n et tuber majus o trans- 
ducitur et in fovea C posteriore finitur. 
Tuberositas spinae anterioris, exteriora versus divergen- 
tis B, a latere hic oculis sese offert et lineam inaequalem, 
sub fovea posteriore descendentem, a. sequitur. Ae- 
quali ratione spina externa A, omnium maxime protube- 
rans, et aspero et confragoso fere labio lato ad condylum 
externum m descendens, a latere iterum apparet, simulque 
et sinus inter angulos spinarum A et B cernitur, at in- 
feriore latere, supra condylum internum i, malleolus G, bi- 
nis tuberculis protuberat , qui condylo sic dicto interno 
duplici in homine et respondet et Trochlea ossis humeri 
perperam dicitur. Majori jure diximus Trochleam F spa- 
tium cartilagineum illud, inter utrumque condylum exter- 
num m et internum i , glaberrimum et politum» 
